CELEX: 62013CN0360
Language: da
Date: 2013-06-27 00:00:00
Title: Sag C-360/13: Anmodning om præjudiciel afgørelse indgivet af Supreme Court of the United Kingdom (Det Forenede Kongerige) den 27. juni 2013 — Public Relations Consultants Association Ltd mod The Newspaper Licensing Agency Ltd m.fl.

7.9.2013   
            
            
               DA
            
            
               Den Europæiske Unions Tidende
            
            
               C 260/28
            
         Anmodning om præjudiciel afgørelse indgivet af Supreme Court of the United Kingdom (Det Forenede Kongerige) den 27. juni 2013 — Public Relations Consultants Association Ltd mod The Newspaper Licensing Agency Ltd m.fl.
   (Sag C-360/13)
   2013/C 260/50
   Processprog: engelsk
   
      Den forelæggende ret
   
   Supreme Court of the United Kingdom
   
      Parter i hovedsagen
   
   
      Sagsøger: Public Relations Consultants Association Ltd
   
      Sagsøgt: The Newspaper Licensing Agency Ltd m.fl.
   
      Præjudicielle spørgsmål
   
   Under omstændigheder, hvor:
   
               i)
            
            
               en slutbruger ser på en webside uden at downloade den, printe den eller foretage sig andet for at frembringe en kopi af den
            
         
               ii)
            
            
               der automatisk frembringes kopier af den pågældende webside på skærmen og i »internetcachen« på slutbrugerens harddisk
            
         
               iii)
            
            
               de tekniske processer i forbindelse med en korrekt og effektiv internetbrowsing kræver, at der frembringes disse kopier
            
         
               iv)
            
            
               kopien forbliver på skærmen, indtil slutbrugeren går væk fra den pågældende webside, hvorefter den slettes automatisk ved computerens normale funktion,
            
         
               v)
            
            
               kopien i cachen forbliver i cachen, indtil den overskrives af andet materiale, når slutbrugeren ser på andre websider, hvorefter den automatisk slettes ved computerens normale funktion, og
            
         
               vi)
            
            
               kopierne kun bibeholdes, så længe som de ovenfor i iv) og v) omhandlede almindelige processer forbundet med brug af internettet fortsætter,
            
         er disse kopier da i) midlertidige, ii) flygtige eller tilfældige og iii) udgør de en integrerende og væsentlig del af den tekniske proces i den forstand, hvori udtrykket er anvendt i artikel 5, stk. 1, i direktiv 2001/29/EF (1)?
   
      (1)  Europa-Parlamentets og Rådets direktiv 2001/29/EF af 22.5.2001 om harmonisering af visse aspekter af ophavsret og beslægtede rettigheder i informationssamfundet (EFT L 167, s. 10).